### Beslutningstema

Det skal besluttes, om forslag til Lokalplan nr. 197-110 Boligområde ved [adresse], Bredebro skal endelig vedtages.

### Sagsfremstilling

Lokalplan nr. 197-110 Boligområde ved [adresse], Bredebro, muliggør opførelsen af tæt-lav boligbebyggelse i form af ældreboliger på et areal beliggende mellem [adresse] og [adresse] i Bredebro. Lokalplanområdet er beliggende i byzone og omfatter ca. 1,1 ha af matr. nr. 982 Bredebro, Brede.

Lokalplanen udspringer af et lokalt ønske fra en initiativgruppe, der har arbejdet for et lokalt seniorboligprojekt i Bredebro, og har indgået samarbejde med et boligselskab herom. Lokaliseringen af projektet er sket i dialog med lokalrådet i Bredebro.

Området fremstår i dag som et grønt område mellem [adresse] og [adresse], men ønskes udviklet af lokale til bebyggelse af ældreboliger med tilknyttet fælleshus.

Forslag til Lokalplan nr. 197-110 Boligområde ved [adresse], Bredebro har været i høring i fire uger. I forbindelse med høringen er der kommet et høringssvar ind fra naboer boende på [adresse] i Bredebro. Høringssvaret er vedlagt som bilag.

Forvaltningen har vurderet, at indsigelsen ikke ændrer på lokalplanforslaget.

Lokalplanforslaget er i overensstemmelse med kommuneplanrammen for området, hvorfor der ikke er krav om kommuneplantillæg.

I forbindelsen med høring af lokalplanforslaget, er screeningsafgørelsen om at planforslaget ikke er miljøvurderingspligtig offentliggjort. Screeningsafgørelsen er ikke blevet påklaget.

### Lovgrundlag

Planloven

### Indstilling Fagchefen for Klima, Plan og Udvikling indstiller,

at Lokalplan nr. 197-110 Boligområde ved [adresse], Bredebro vedtages, og

at sagen videresendes til behandling i Økonomiudvalget og Kommunalbestyrelsen.

### Beslutning

Indstilling anbefales.